Departament d'Afers i Relacions Institucionals i Exteriors i Transparència
D'acord amb el Decret 45/2016, de 19 de gener, d'estructuració del Departament d'Afers Exteriors, Relacions Institucionals i Transparència, modificat pel Decret 212/2016 d'1 de març, pel qual s'afegeix una disposició transitòria al Decret 2/2016, de 13 de gener, de creació, denominació i determinació de l'àmbit de competència dels departaments de l'Administració de la Generalitat de Catalunya, correspon a aquest Departament, entre d'altres, la funció de gestionar els programes de suport a les iniciatives socials per a la millora de la qualitat democràtica.
Un teixit associatiu dinàmic i apoderat és un element clau per a la millora de la qualitat democràtica d'un país.
El suport al món associatiu per dinamitzar la participació interna ha estat un dels objectius de la Generalitat de Catalunya des que es començaren a dissenyar polítiques públiques en l'àmbit de la participació ciutadana.
Amb aquest objectiu la Secretaria de Transparència i Govern Obert ha impulsat en els darrers anys accions de suport per millorar la participació interna a diverses entitats sense ànim de lucre.
Per desenvolupar aquestes accions ha ofert a les entitats, en primer lloc, un curs de formació i després assessoraments personalitzats.
Amb la finalitat d'aprofundir en les capacitats dels equips directius per tal que les organitzacions augmentin el seu nivell de qualitat democràtica i també el seu impacte a la societat, la Direcció General de Transparència, Dades Obertes i Qualitat Democràtica vol desenvolupar el servei d'assessorament per a la millora de la participació interna de les entitats sense ànim de lucre de Catalunya.
A aquest respecte, el Departament d'Afers i Relacions Institucionals i Exterior i Transparència contractarà els serveis per a la coordinació i execució del servei d'assessorament per a la millora de la participació interna de les entitats sense finalitat de lucre de Catalunya.
El servei que ha de prestar l'entitat gestora del servei consisteix en donar suport tècnic i assessorament personalitzat a entitats sense ànim de lucre.
L'assessorament s'oferirà sota els següents criteris de qualitat: assessorament enfocat a l'acció, personalització i adaptació a cada entitat, foment del treball en xarxa i seguiment i avaluació de l'actuació.
Atès el que estableix el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei esmentada.
Atès el que estableix l'Acord de Govern 85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol.
A proposta de la directora general de Transparència, Dades Obertes i Qualitat Democràtica, i en ús de les facultats que em confereix l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat,
Aprovar les bases reguladores per a la concessió d'ajuts en espècie, en la modalitat d'assessorament individualitzat i suport tècnic dins del marc del servei d'assessorament per a la millora de la participació interna de les entitats sense ànim de lucre de Catalunya, que consten a l'annex d'aquesta Ordre.
Conseller d'Afers i Relacions Institucionals i Exteriors i Transparència
Aquesta Ordre té per objecte establir les bases reguladores per a la concessió d'ajuts en espècie per entitats sense ànim de lucre de Catalunya dins del marc del servei de millora de la participació interna a les entitats sense ànim de lucre de Catalunya.
Les entitats sense ànim de lucre tenen com a finalitat l'associació de persones jurídiques privades que s'uneixen de manera voluntària, lliure i solidària per aconseguir, sense afany de lucre, una finalitat comuna d'interès general o particular i es comprometen a posar en comú llurs coneixements, activitats o recursos econòmics amb caràcter temporal o indefinit
Es poden beneficiar d'aquests ajuts les entitats sense ànim de lucre, dins de l'àmbit territorial de Catalunya i que a la data de la sol·licitud reuneixin els següents requisits:
2.1 Estar legalment constituïdes i estar inscrites en el Registre General de Dret i Entitats Jurídiques del departament de Justícia o en el registre corresponent abans de la publicació d'aquestes bases.
2.2 Tenir la seu social a Catalunya.
2.3 No haver estat objecte de cap resolució ferma de caràcter sancionador amb la pèrdua de la possibilitat d'obtenir subvencions o ajuts públics, o bé haver-ne estat objecte i haver prescrit la sanció.
L'objecte d'aquests ajuts en espècie és la prestació d'un servei personalitzat d'assessorament i suport tècnic a les entitats beneficiàries per la millora de la seva participació interna.
Els ajuts objecte d'aquesta convocatòria són en espècie.
Les entitats beneficiàries no tindran dret a reclamar cap aportació econòmica.
Període d'execució i compatibilitat de les subvencions
5.1 El període d'execució de les actuacions subvencionables serà des de l'endemà de la resolució de concessió dels ajuts fins al 30 de novembre de l'any de la convocatòria.
5.2 Aquestes subvencions són compatibles amb altres subvencions, ingressos o recursos per a la mateixa finalitat, procedents d'altres administracions o ens públics o privats.
6.1 Les sol·licituds s'han de presentar preferentment per mitjans telemàtics mitjançant Tràmits gencat ( tramits.gencat.cat ), accessible des la Seu electrònica de la Generalitat de Catalunya ( seu.gencat.cat ) o presencialment al Registre de la Subdirecció General de Qualitat Democràtica, sens perjudici del que estableix l'article 25 de la Llei 26/2010, de 3 d'agost, de règim jurídic de les administracions públiques catalanes i l'article 16.4 de la Llei 39/2015, de l'1 d'octubre, del procediment administratiu comú de les administracions públiques.
Les sol·licituds efectuades per mitjans electrònics es consideren presentades davant l'Administració de la Generalitat de Catalunya quan s'enregistrin en el Registre Telemàtic de la Generalitat de Catalunya mitjançant Tràmits gencat i quedi constància a l'assentament d'entrada.
6.2 En el supòsit d'interrupció per circumstàncies accidentals del funcionament de la Seu, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, indicant-li els registres presencials on es pot presentar la documentació alternativament i informant dels efectes d'aquesta interrupció del funcionament en el còmput dels terminis.
6.3.El formulari normalitzat de sol·licitud presencial es pot obtenir a Tràmits gencat (t ramits.gencat.cat ), accessible des de la seu electrònica ( seu.gencat.cat ) i al web del Departament d'Afers i Relacions Institucionals i Exteriors i Transparència ( exteriors.gencat.cat/ ).
La signatura i presentació del formulari de sol·licitud comporta:
- La plena acceptació d'aquestes bases i faculta a l'ens competent per comprovar la conformitat de les dades que s'hi contenen o es declaren.
- L'autorització a l'òrgan gestor per obtenir els certificats o verificacions necessaris per a la tramitació de la subvenció a emetre per altres administracions o entitats públiques, des de la finalització del termini de presentació de les sol·licituds de subvenció i fins al compliment per part de la persona beneficiària de la respectiva obligació de justificació de manera completa i correcta.
La inexactitud, la falsedat o l'omissió de caràcter essencial en qualsevol dada o document que acompanyi la sol·licitud d'ajuts deixen sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten inadmissió de la sol·licitud de l'ajut, sens perjudici que puguin ser causa de revocació de l'ajut, si es coneixen amb posterioritat a la concessió.
6.5 L'òrgan competent per a la tramitació i la gestió de les sol·licituds pot demanar la informació complementària que consideri necessària per avaluar les sol·licituds.
Identificació, autenticació i signatura electrònica
La identificació i la signatura electrònica de les persones beneficiàries es faran a través dels sistemes d'identificació i signatura electrònica admesos per la Seu electrònica (WEB) d'acord amb els criteris establerts a l'Ordre GRI/233/2015, del 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
En tot cas, les persones que presentin les sol·licituds per mitjans telemàtics, es podran identificar i signar electrònicament, mitjançant mecanismes d'identificació i signatura de nivell superior (certificats electrònics, DNI,...) i també mitjançant el mecanisme d'idCAT mòbil.
Documentació a presentar amb la sol·licitud
8.1 Juntament amb la sol·licitud s'ha de presentar la documentació següent:
a) Còpia del NIF de l'entitat, únicament s'ha d'aportar en cas de no autoritzar a consultar les dades a altres administracions mitjançant el formulari de sol·licitud.
b) Una còpia dels documents que acreditin les facultats atorgades a la persona representant de l'entitat, (nomenament, poder, etc.) i una còpia del seu DNI, únicament s'ha d'aportar en cas de no autoritzar a consultar les dades a altres administracions mitjançant el formulari de sol·licitud.
c) Descripció del projecte pel qual es demana l'ajut, i que contempla:
c.2 Resum executiu del projecte de millora de participació
c.3 Objectius que es persegueixen amb el projecte
c.4 Antecedents, context i justificació del projecte, satisfacció de necessitats no cobertes
c.5 Relació de persones de l'entitat implicades en el projecte i la seva vinculació a l'entitat.
8.2 L'imprès de sol·licitud inclourà declaracions i memòries sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
Que l'entitat beneficiària assumeix el compromís de participar en el servei objecte de l'ajut i assistir a totes les activitats i a realitzar totes les actuacions que aquest comporti.
Que l'entitat compleix els requisits per ser beneficiària de l'ajut que estableix la base 2.
Que l'entitat compleix els requisits que estableix als articles 32.1, 32.3 i 36.4 de la Llei 1/1998 de política lingüística.
Que l'entitat i persones que actuen com a representants no incorren en cap de les causes d'incompatibilitat o prohibició per obtenir subvencions que estableix l'article 13 de la Llei general de subvencions.
Que l'entitat està al corrent del pagament d'obligacions tributàries amb l'Estat, amb la generalitat de Catalunya i amb la Seguretat Social.
Que accepta les condicions establertes en les disposicions legals que regulen l'ajut, i, si escau, les verificacions corresponents.
Que, en cas de concessió de l'ajut, es compromet a complir les condicions que preveuen aquestes bases i la normativa general de subvencions.
Que, en el cas de centres amb 50 o més treballadors, compleix amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
Que en el cas de centres amb plantilla igual o superior a 25 persones, pel que fa a prevenció i detecció de casos d'assetjament sexual i d'assetjament per raó de sexe, compleix la normativa aprovada amb la Llei 5/2008, de 24 d'abril, del dret de les dones a eradicar la violència masclista.
Que en el cas de centres amb plantilla igual o superior a 250 persones treballadores, aplica un pla d'igualtat d'acord amb allò que estableix l'article 45 de la Llei orgànica 3/2007, de 22 de març per a la igualtat efectiva entre homes i dones.
Que l'entitat està legalment constituïda i inscrita en el Registre General de Dret i Entitats Jurídiques o en el registre genèric corresponent abans de la publicació d'aquestes bases, i la informació dipositada en el registre està actualitzada.
Que en el cas de fundacions i associacions, ha adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior.
Que en el cas de fundacions, ha complert el deure de presentar els comptes anuals davant del protectorat, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
Que en el cas de rebre aportacions d'altres administracions o entitats públiques o privades per a la mateixa finalitat, facin constar la relació detallada amb l'entitat concedent i la quantitat sol·licitada i/o obtinguda, o bé declaració responsable que ni l'entitat ni cap òrgan que en depengui no han demanat o obtingut subvencions o ajuts per a la mateixa finalitat de cap organisme de les administracions públiques ni de cap entitat privada.
No cal presentar la documentació que ja s'hagi lliurat a l'Administració de la Generalitat de Catalunya, sempre que no hagin transcorregut més de cinc anys des que va passar, vàlidament, a mans de l'Administració i que no hagi experimentat cap modificació.
En aquest supòsit, la persona sol·licitant ha d'especificar per escrit la data i l'òrgan on es van presentar els documents i el procediment a què corresponen.
Aquest apartat no és aplicable quan es tracti de documents que s'hagin d'actualitzar periòdicament o quan hagin estat modificats després d'haver estat presentats a la Generalitat de Catalunya.
El termini de presentació de sol·licituds serà el que s'estableixi a la Resolució de convocatòria corresponent.
Esmenes, inadmissió i desistiment
10.1 L'òrgan instructor examina les sol·licituds presentades a l'empara de la corresponent convocatòria i ha de requerir a les entitats que han presentat una sol·licitud amb defectes esmenables, amb manca de documentació preceptiva o amb documentació inexacte o defectuosa, que esmenin els defectes o aportin la documentació que hi manca, en el termini màxim de 10 dies hàbils a comptar des de l'endemà de la publicació de la relació d'entitats que són objecte d'aquest requeriment al Tauler electrònic de l'Administració de la Generalitat de Catalunya, accessible des de la seu electrònica [URL].
10.2 La manca de compliment d'aquest requeriment en el termini esmentat comporta tenir per desistida a la persona de la subvenció sol·licitada, d'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques, dictant-se la corresponent Resolució declarant el desistiment, la qual es publicarà igualment al Tauler electrònic de l'Administració de la Generalitat de Catalunya.
Aquesta publicació substituirà la notificació individual i té els mateixos efectes.
10.3 Sens perjudici de l'anteriorment esmentat, qualsevol sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
10.4 L'incompliment dels requisits no esmenables establerts en aquestes bases o l'incompliment del termini de presentació de sol·licituds que la corresponent convocatòria estableix comporta la inadmissió de la sol·licitud.
11.1 El procediment de concessió d'aquests ajuts es tramita en règim de concurrència competitiva, i se n'ha d'emetre resolució per notificar-la en el termini màxim de 6 mesos a comptar des de l'endemà de la data de publicació de la convocatòria al Diari Oficial de la Generalitat de Catalunya.
11.2 Els òrgans competents per a la tramitació i la resolució del procediment seran els que s'estableixin a la Resolució de convocatòria corresponent.
Es nomenarà una Comissió de valoració que ha d'estudiar les sol·licituds d'acord amb els criteris d'adjudicació que es descriuen a la base 12 i n'ha d'emetre un informe.
La persona titular de l'òrgan instructor ha de fonamentar la seva proposta sobre aquest informe, la qual s'ha d'elevar a l'òrgan resolutori.
11.3 La Comissió de valoració ha d'estar formada per:
President/a: la persona titular de l'òrgan competent en matèria de Qualitat Democràtica
Secretari/ària: un tècnic/a superior de la Direcció General competent en matèria de Qualitat Democràtica
Vocal: un tècnic/a superior de la Direcció General competent en matèria de Qualitat Democràtica
Amb l'objectiu d'assolir la paritat de gènere, la junta d'avaluació tendirà a assolir la participació equilibrada entre dones i homes.
11.4 Una vegada avaluades i ponderades les sol·licituds, s'establirà una prelació entre les sol·licituds presentades d'acord amb els criteris de valoració que recull la base 12.2 d'aquesta Ordre.
L'òrgan instructor formularà l'oportuna proposta de resolució definitiva, que haurà de ser motivada i expressar el que s'esmenta tot seguit:
Relació de les entitats sol·licitants per a les que es proposa la concessió de l'ajut en espècie amb la puntuació obtinguda.
Relació prioritzada de reserva de les sol·licituds, fins un màxim de 10, que no hagin estat proposades per ser estimades, segons l'ordre de puntuació.
Criteris de valoració de les sol·licituds
12.1 La valoració de les sol·licituds la du a terme de manera ponderada la Comissió de valoració.
La proposta de resolució de les subvencions ha de ser motivada i s'ha de basar en l'aplicació dels criteris esmentats en aquestes bases.
12.2 Les sol·licituds es valoren fins a un màxim de 50 punts d'acord amb els criteris següents, aplicats als projectes presentats:
a) Grau de compromís per part de l'òrgan de govern de l'entitat en relació a la millora de la participació interna, reflectit en el projecte. (fins un màxim de 5 punts)
b) Comptar entre els membres de l'entitat, a la data de presentació de la sol·licitud, amb una persona que hagi assistit, en modalitat presencial i/o virtual, amb qualificació d'Apte a alguna de les edicions del curs "Participació interna de les entitats" o el curs "La participació interna a les associacions: com fer un Pla de Participació" mitjançant el Programa d'Innovació i Qualitat Democràtica, impulsat per la Subdirecció de Qualitat Democràtica.
Es valorarà amb 10 punts el fet que la persona de l'entitat que hagi assistit al curs pertanyi a l'equip directiu i amb 5 punts el fet que sigui integrant de l'entitat sense formar part de l'equip directiu.
c) Voluntat de continuïtat en la millora de la gestió de la participació interna, iniciada en el curs esmentat a la base 12.2 b). (fins un màxim de 5 punts)
d) Àmbit d'actuació de l'entitat.
Nombre de persones a les quals repercuteix l'impacte de l'activitat de l'entitat (nombre d'usuaris, de socis, beneficiaris, etc.), (fins un màxim de 10 punts)
e) Trajectòria de l'entitat: arrelament al territori, relació amb el teixit associatiu de l'entorn i amb d'altres entitats del seu àmbit: nombre de xarxes d'entitats a les quals pertany, nombre de projectes desenvolupats de forma compartida amb altres entitats, etc. (fins un màxim de 10 punts)
Descripció del moment en què es troba l'entitat en relació als seus objectius, la seva trajectòria, el seu creixement o altres factors que incideixen en la generació de noves necessitats (fins un màxim de 10 punts).
Només podrà ser seleccionat un projecte per entitat.
Es vetllarà perquè les sol·licituds beneficiàries de les subvencions responguin a una distribució equilibrada dels recursos entre els diferents territoris de Catalunya.
Resolució dels ajuts, publicitat i recursos
13.1 Un cop avaluades les sol·licituds, l'òrgan instructor formularà la proposta de resolució, d'acord, si escau, amb l'informe de la Comissió de Valoració, i l'eleva a l'òrgan resolutori.
13.2 La resolució final, degudament motivada d'acord amb els criteris de valoració de la base 12.2 es publicarà en el Tauler electrònic de l'Administració de la Generalitat de Catalunya, accessible des de la seu electrònica [URL], en el termini de sis mesos a comptar des de l'endemà de la data de publicació de la corresponent convocatòria al DOGC.
Transcorregut aquest termini sense que s'hagi publicat la resolució del procediment, les persones interessades podran entendre desestimades les beques sol·licitades.
Aquesta publicació substituirà la notificació individual i tindrà els mateixos efectes.
13.3 Els ajuts que es concedeixin no generen cap dret a l'assignació d'altres subvencions posteriors.
L'entitat beneficiària de l'ajut haurà de complir les obligacions que estableix la Llei 38/2003, de 17 de novembre, general de subvencions, i, en tot cas, les que s'expressen a continuació:
b) Realitzar l'activitat o adoptar el comportament que fonamenta la concessió de l'ajut, així com donar la deguda difusió al caràcter públic del finançament de l'activitat.
c) Justificar davant l'òrgan concedent la realització de l'activitat o l'adopció del comportament, així com el compliment dels requisits i condicions formals i materials que determinin la concessió de l'ajut.
d) Proporcionar en tot moment la informació que els sigui demanda respecte a la subvenció concedida i sotmetre's a les actuacions de comprovació i control de l'entitat concedent, a les de control de la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com autonòmics.
e) Comunicar a l'òrgan concedent l'obtenció d'altres subvencions, ajuts, ingressos o recursos que financin les activitats subvencionades.
Aquesta comunicació s'ha d'efectuar tan aviat com es conegui, i en tot cas, abans de la justificació de l'aplicació donada als serveis rebuts.
f) Les regulades als articles 90 bis i 92 bis del text refós de la Llei de finances públiques de Catalunya, aprovat pel Real Decret 3/2002, de 24 de desembre.
g) Incloure el logotip de la Secretaria de Transparència i Govern Obert i l'expressió "amb la col·laboració del Departament d'Afers i Relacions Institucionals i Exteriors i Transparència de la Generalitat de Catalunya" en tots els elements informatius i publicitaris relacionats amb l'activitat subvencionada.
h) De conformitat amb el que estableix la Llei 17/2015, de 21 de juliol, d'igualtat efectiva de dones i homes, els beneficiaris de les subvencions han de presentar una declaració en què manifestin el seu compliment al que preveu aquesta Llei.
i) Adherir-se als principis ètics i regles de conducta establerts per a les persones beneficiàries a l'annex de l'Acord de Govern 85/2016, de 28 de juny.
j) Altres obligacions previstes a la normativa de subvencions
Un cop finalitzat l'assessorament rebut l'entitat haurà de presentar una memòria de valoració del resultat, d'acord amb el model normalitzat que es pot obtenir a Tràmits gencat (t ramits.gencat.cat ), accessible des de la seu electrònica ( seu.gencat.cat ) i al web del Departament d'Afers i Relacions Institucionals i Exteriors i Transparència ( exteriors.gencat.cat/ ).
Modificació o alteració de la subvenció
La subvenció podrà ser reduïda de manera total o parcial, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
L'òrgan concedent té la facultat de revisar les subvencions concedides i modificar la resolució de concessió en cas d'alteració de les condicions que s'han tingut en compte per a la concessió de la subvenció o en cas d'obtenció concurrent d'altres subvencions, ingressos o recursos per a la mateixa finalitat, sempre que aïlladament o conjuntament amb la subvenció atorgada, superin el cost de l'activitat subvencionada.
D'acord amb l'apartat 15 de l'annex de l'Acord GOV/85/2016, de 28 de juny, l'òrgan concedent farà publicitat en el Diari Oficial de la Generalitat de Catalunya, i l'exposició d'una relació al Tauler electrònic de l'Administració de la Generalitat de Catalunya, [URL] amb expressió de la convocatòria, el programa, el crèdit pressupostari al qual s'imputen, beneficiari, quantitat concedida i finalitat o finalitats de la subvenció
18.1 L'incompliment per les persones beneficiàries de qualsevol de les obligacions que estableixen les bases reguladores aprovades mitjançant aquesta Ordre, o la concurrència de qualsevol de les causes previstes a l'article 99 del Text refós de la Llei de finances públiques, aprovat pel Decret legislatiu 3/2002, de 24 de desembre, com també de les previstes a l'article 37 de la Llei 38/2003, de 17 de novembre, general de subvencions, podrà comportar la revocació parcial o total de la beca concedida.
També seran causa de revocació:
a) L'incompliment de les obligacions que com a entitats beneficiàries assumeixen les entitats respecte al compromís, dedicació i aprofitament del servei.
b) L'obtenció de l'ajut en espècie falsejant les condicions requerides o ocultant les que l'haurien impedit.
c) L'incompliment de les obligacions establertes a l'article 92 bis del Text refós de la Llei de finances públiques de Catalunya, sens perjudici de les responsabilitats de qualsevol tipus en què hagi pogut incórrer com a conseqüència de la inexactitud o la falsedat en les declaracions.
18.2 Si, com a conseqüència de qualsevol de les actuacions de comprovació i control, es constata que s'ha produït alguna de les causes de revocació esmentades abans, s'iniciarà la tramitació del procediment de revocació corresponent, d'acord amb el que estableixen els articles 98 i 100 del Text refós de la llei de finances públiques de Catalunya, aprovat pel Decret legislatiu 3/2002, de 24 de desembre.
Les entitats beneficiàries del servei poden renunciar de manera expressa a l'ajut en espècies atorgat, sempre i quan no s'hagin incomplert les obligacions recollides en aquestes bases i, a aquest efecte, l'òrgan que va concedir l'ajut ha de dictar la resolució corresponent.
Si durant el desenvolupament del servei es produeix la renúncia d'alguna de les persones participants, es pot donar l'opció a incorporar-se a l'entitat que en el procés de selecció hagi obtingut una puntuació immediatament inferior a la de les persones seleccionades.
D'acord amb la Llei orgànica 15/1999, de 13 de desembre, de protecció de dades de caràcter personal, les dades de caràcter personal dels sol·licitants s'han de tractar amb la finalitat de gestionar i tramitar aquesta convocatòria d'acord amb els principis de seguretat i confidencialitat que la normativa sobre protecció de dades estableix.
En tot el que no preveuen les presents bases reguladores s'apliquen les disposicions sobre subvencions que contenen el capítol IX del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre la Llei 38/2003, de 17 de novembre, general de subvencions, el Reial decret 887/2006, de 21 de juliol, pel qual s'aprova el Reglament de la Llei 38/2003, i l'Acord de Govern 85/2016, de 28 de juny, pel qual s'aprova la modificació del model tipus de bases reguladores aprovat per l'Acord de Govern 110/2014, de 22 de juliol, així com la Llei 26/2010, del 3 d'agost, de règim jurídic i de procediment de les administracions públiques de Catalunya i la Llei 39//2015, d'1 d'octubre, del procediment administratiu comú de les administracions públiques.